2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2014. gada 30. septembra noteikumos Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā”**

Izdoti saskaņā ar

Lauksaimniecības un

lauku attīstības likuma

5. panta ceturto un septīto daļu

Izdarīt Ministru kabineta 2014. gada 30. septembra noteikumos Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā” (Latvijas Vēstnesis, 2014, 205. nr., 2015, 93., 202. nr., 2016, 62., 194. nr.) šādus grozījumus:

1. Izteikt 14.2. apakšpunkta otro teikumu šādā redakcijā:

“Vietējo rīcības grupu apstiprinātos projektu iesniegumus, kas iesniegti saskaņā ar normatīvajiem aktiem par valsts un Eiropas Savienības atbalsta piešķiršanu lauku attīstībai apakšpasākumam “Darbību īstenošana saskaņā ar sabiedrības virzītu vietējās attīstības stratēģiju” vai normatīvajiem aktiem par valsts un Eiropas Savienības atbalsta piešķiršanu Eiropas Jūrlietu un zivsaimniecības fonda pasākumiem sabiedrības virzītu vietējās attīstības stratēģiju īstenošanai, Lauku atbalsta dienests turpina vērtēt saskaņā ar šo noteikumu 14.4. apakšpunktu.”

1. Papildināt 29.1.3. apakšpunktu aiz vārda “aprīkojumam” ar vārdiem “kas nav marķēts ar Eiropas atbilstības marķējumu CE”.
2. Izteikt 29.1.5. apakšpunktu šādā redakcijā:

“29.1.5. projekta īstenošanu apliecinošo darījumu dokumentu kopijas (uzrādot oriģinālu) un konta izrakstu. Darījumus veic bezskaidras naudas norēķinu veidā. Konta izrakstā atspoguļo naudas līdzekļu kustību par attiecīgo darījumu, iekļaujot debetu un kredītu. Ja nepieciešams, Lauku atbalsta dienests ir tiesīgs pieprasīt iesniegt konta izdruku arī par laikposmu, kas sākas ar projekta iesniegšanu. Konta izrakstā atspoguļo visu naudas līdzekļu kustību klienta kontā noteiktā laikposmā un norāda konta atlikumu šā laikposma sākumā un beigās;”.

1. Aizstāt visā 52. punkta tekstā vārdu “pašvaldība” ar vārdiem “pašvaldība un pašvaldības iestāde”.
2. Papildināt 55.2. apakšpunktu ar otru teikumu šādā redakcijā:

“Ja iesniegtos dokumentus precizē vai Lauku atbalsta dienests pieprasa papildu informāciju, izskatīšanas termiņu pagarina par 15 darbdienām.”

1. Papildināt 6. pielikuma tabulā 5.4. apakšpunktā otro aili aiz vārda “atbalstu” ar zīmi un vārdiem “– attiecas uz Eiropas Lauksaimniecības fonda lauku attīstībai atbalsta pasākumiem”.

Ministru prezidents Māris Kučinskis

Zemkopības ministrs Jānis Dūklavs